Wonderboom-lughawe: Munisipaliteit wil appelleer | Maroela Media
Stevens Mokgalapa, voormalige burgemeester van Tshwane, gee terugvoer oor planne om die sukkelende Wonderboom-lughawe reg te ruk. (Foto: Christel Cornelissen)
Die Tshwane-munisipaliteit gaan appelleer teen 'n bevel van die hof dat die aanstelling van die huidige konsultante opgeskort en 'n nuwe bestuurder binne 15 dae by die Wonderboom-lughawe aangestel word.
Die Noord-Gautengse hooggeregshof het Woensdag in die guns van die Wonderboom Lughawe Belangegroep (WAIG) bevind, wat op 3 Februarie 'n dringende hofaansoek gebring het om Tshwane-munisipaliteit onder meer te verplig om kundiges aan te stel om die lughawe te bestuur. Hulle beweer die lughawe word ondoeltreffend bestuur en openbare fondse wanaangewend.
Die stad het Ntiyiso Consulting laat in 2019 as die lughawe se konsultant aangestel. Dit is dié aanstelling wat nou ongedaan gemaak word deur die hofuitspraak.
Die stadsraad sê nou hulle verwelkom die uitspraak, maar gaan daarteen appelleer. "Hoewel die stad se administrasie hoë agting vir die wet het, het ons besluit om teen die uitspraak te appelleer weens wesenlike oorwegings," lui 'n verklaring Donderdag deur die stadsraad. "Die besluit om te appelleer is in belang daarvan om optimale operasionele kapasiteit en winsgewendheid van die Wonderboom-lughawe te verseker."
Henk Kraaij, verteenwoordiger van die WAIG, sê hulle is baie tevrede met die hof se uitspraak en dat dit 'n stap in die regte rigting is om die lughawe op sy eertydse standaard te kry. "Ons sal maar moet kyk wat nou verder gaan gebeur," sê hy met verwysing na Tshwane se kennisgewing dat hulle gaan appelleer.
4-jarige se noue ontkoming met slang
Is reg, appeleer, maar as julle dit ook verloor is die kostes op julle persoonlik, die belastingbetalers gaan nie daarvoor pa staan nie
Die DA geleide stadsraad het hand en mond belowe dat hulle vir 'n beter lewe sorg as hulle in beheer kom in Pretoria. Jammer, ek het nog niks daarvan gesien nie, wel baie agteruit gang. Hulle word hof toe gesleep om hulle WERK te doen, dan beveel die hof dat hulle hulle werk MOET doen, en nou wil hulle daar teen appeleer, en vir dit alles gebruik hulle my geld daarvoor. My geld wat ek betaal vir die "voorreg" om op goeie paaie te ry, om straatligte te hê, om veilig te wees, om nie deur wettelose taxis op die… Lees meer »
dis nou snaaks…. hulle sit en niksdoen en nou dat hulle "uitgevang" is, nou is hulle op die agterpote!
Ek wonder aan wie se familie behoort Ntiyiso Consulting?
Die DA gooi hul reputasie weg. Lyk my Wonderboom lughawe onder die DA en die SAA onder die ANC word ewe vrot en korrup bestuur. Dit is duidelik dat die huidige bestuursmodel nie werk nie vir doeltreffendheid en winsgewendheid nie, dit werk slegs vir die onbekwame begunstigdes.